Diari Oficial de la Generalitat Valenciana


Sumari del DOGV 5785, del 16-06-2008 (2008/7390)

ORDE de 28 de maig de 2008, de la Conselleria d'Immigració i Ciutadania, per la qual es convoca el IV Premi Periodístic CONVIURE.
---------------------------------------------------------------------------------------------------------------------------------

### Dades del document

Número de DOGV
:   5785

Data del DOGV
:   16-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/7390


Data del document
:   28-05-2008

Organisme emissor
:   Conselleria d'Immigració i Ciutadania

Tipus de document
:   Ordre

Correcció d'errades

Anàlisi jurídica

 Descriptors 

:   * professió de la comunicació
    * premi cultural
    * integració dels migrants
    * distinció honorífica
    * indústria audiovisual
    * indústria de programes

ORDE de 28 de maig de 2008, de la Conselleria d'Immigració i Ciutadania, per la qual es convoca el IV Premi Periodístic CONVIURE. [2008/7390]  
La Direcció General d'Immigració és l'òrgan directiu de la conselleria d'Immigració i Ciutadania, a què correspon, segons el Decret 101/2007, de 13 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Immigració i Ciutadania, desplegat per l'Orde de 24 de juliol de 2007 de la conselleria d'Immigració i Ciutadania, potenciar i coordinar les polítiques del Consell en matèria d'integració de la immigració en els àmbits educatiu, cultural, laboral, sanitari i d'habitatge, des del respecte als valors democràtics i drets fonamentals.  
A fi de promoure i incentivar la integració social de la creixent població immigrant en el si de la Comunitat Valenciana i, atenent al destacat paper que exercixen els distints mitjans de comunicació, com a factor d'acostament i sensibilització social de sengles col·lectius implicats, a saber, població autòctona i immigrants, a proposta de la Direcció General d'Immigració s'inclou entre les seues activitats la convocatòria del concurs periodístic CONVIURE, en la seua IV edició, per a fomentar entre la ciutadania els valors de la solidaritat davant del fenomen de la immigració.  
Esta convocatòria no necessita la notificació ni comunicació, a la Comissió Europea, per no reunir els requisits de l'article 87 del Tractat Constitutiu de Comunitat Europea. La present orde no suposa un avantatge econòmic, ni falseja la competència afectant els intercanvis comercials entre estats membres.  
Per tot això,   
ORDENE  
Article 1. Objecte  
És objecte de la present orde la convocatòria del Premi Periodístic "CONVIURE" en la seua IV edició i l'aprovació de les bases per les quals es regirà la convocatòria, que figuren en l'annex I.  
Article 2. Termini de presentació de sol·licituds i resolució de la convocatòria  
El termini de presentació de sol·licituds, acompanyades dels corresponents treballs, començarà a partir de l'endemà de la publicació de la present convocatòria en el Diari Oficial de la Comunitat Valenciana i finalitzarà el 16 d'octubre de 2008.  
Correspon al director general d'Immigració, per delegació del conseller d'Immigració i Ciutadania, la resolució del concurs serà l'últim dia per a resoldre els premis, l'1 de desembre de 2008.  
Els treballs presentats pels aspirants als premis necessàriament han d'haver sigut publicats entre l'1 de gener i el 30 de setembre de 2008.  
Article 3. Finançament  
El premi comptarà amb una dotació màxima de 12.500 euros, que serà pagada a càrrec de l'aplicació pressupostària 43.93.51.495.57.8, Línia T6301000, del pressupost de la Generalitat per a l'any 2008.  
Disposicions final  
Primera  
La present orde entrarà en vigor l'endemà de la publicació en el Diari Oficial de la Comunitat Valenciana.  
Segona  
Conforme establixen els articles 107, 116 i 117 de la Llei 30/1992, de 26 de novembre, del Règim Jurídic de les Administracions Públiques i Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde que posa fi a la via administrativa, pot ser recorreguda potestativament en reposició o bé cal plantejar directament recurs contenciós administratiu en els terminis i davant dels òrgans que s'indiquen a continuació:  
Primer. El recurs de reposició ha d'interposar-se davant del conseller d'Immigració i Ciutadania en el termini d'un mes comptador des de l'endemà de la publicació.  
Segon. El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 28 de maig de 2008  
El conseller d'Immigració i Ciutadania  
Rafael Blasco Castany.  
ANNEX I  
Bases per a la concessió de la IV Edició del Premi Periodístic CONVIURE  
Primera. Participants  
Poden participar en la present convocatòria, les persones físiques o jurídiques dedicades a l'activitat periodística, en qualsevol modalitat (premsa escrita, ràdio, televisió, Internet, fotografia, etc.), tant gràfica com audiovisual, que exercisquen la seua tasca tant en l'àmbit de la Comunitat Valenciana, així com en l'àmbit nacional. El treball versarà sobre la integració de les persones estrangeres en la Comunitat Valenciana i la publicació d'este podrà tindre difusió local, autonòmica o nacional. Tota persona física o jurídica podrà presentar un màxim de dos treballs (relacionats amb el motiu de la convocatòria), publicats entre l'1 de gener i el 30 de setembre de 2008, en valencià o castellà, indistintament. Les obres han de ser rigorosament originals en tota la seua extensió.  
Segona. Condicions tècniques de les obres  
1. El tema serà la integració de les persones estrangeres, en qualsevol de les seues facetes, valorant-se, a més de la qualitat de l'obra, la utilització d'un llenguatge tolerant, positiu i obert a la multiculturalitat.  
2. El jurat valorarà els anteriors criteris de la manera següent:  
- Al criteri "qualitat de l'obra", li podrà atorgar una puntuació entre 0 i 25 punts.  
- Al criteri "utilització d'un llenguatge tolerant, positiu i obert a la multiculturalitat", li podrà atorgar una puntuació entre 0 i 75 punts.  
3. El jurat, una vegada aplicats els criteris de valoració anteriors, ha d'emetre un informe motivat sobre els mèrits que concorren en l'obra o treball que haja de resultar premiada i que formarà part integrant del veredicte.  
4. Les obres presentades, tant en suport paper com audiovisual, no excediran els estàndards de duració habituals en este tipus de documents periodístics.  
Tercera. Sol·licituds  
1. Les sol·licituds es presentaran en el Registre General de la conselleria d'Immigració i Ciutadania (plaça Sant Nicolau, 2, 46139 València) o en qualsevol de les formes previstes en l'article 38.4 de la Llei 30/1992, de 26 de novembre de Règim Jurídic de les Administracions públiques i del Procediment Administratiu Comú.  
2. Les sol·licituds han de formalitzar-se en els models inclosos en els annexos II i III de la present orde, i aniran acompanyades dels originals o fotocòpies compulsades dels documents següents:  
a) Document nacional d'identitat (DNI), si el sol·licitant és persona física.  
b) Codi d'identificació fiscal (CIF), si el sol·licitant és persona jurídica. En este cas, a més, haurà d'acompanyar el document públic que acredite la seua constitució, així com el DNI i la documentació que acredite la representació que ostenta el firmant de la sol·licitud.  
c) Document que acredite l'exercici de la seua tasca periodística en l'àmbit de la Comunitat Valenciana, o en l'àmbit nacional, o que tinguen edicions per a esta, d'acord amb el que preveu la base primera d'esta convocatòria.  
d) Acreditació que l'empresa editora té els corresponents drets sobre els treballs presentats (contractes, autoritzacions, etc.).  
e) D'acord amb el que disposa l'article 14.1 e) Llei 38/2003, de 17 de novembre, General de Subvencions, el beneficiari/a ha d'acreditar que es troba al corrent en el compliment de les seues obligacions tributàries i enfront de la Seguretat Social.  
f) Cinc exemplars originals de cada treball presentat, en el mateix suport que han sigut publicats o editats: paper, casset d'àudio, cinta de VHS o CD, continguts en sobre gran i tancat, figurant en l'exterior d'este: Quarta edició premi periodístic CONVIURE.   
g) Dades dels treballs presentats, segons imprés normalitzat (annex III).   
h) Declaració responsable, quan corresponga, del compliment de la normativa sobre integració laboral de persones amb discapacitat o l'exempció de la dita obligació, per raó del que disposa l'article 7 de la Llei 11/2003, de 10 d'abril de la Generalitat, sobre l'Estatut de les Persones amb Discapacitat i l'article 38.1 de la Llei 13/1982, de 7 d'abril, d'Integració Social dels Minusvàlids.  
i) Declaració responsable del beneficiari/a, de l'acreditació del compliment d'obligacions de reintegrament de subvencions per deutes amb la Generalitat.  
Quarta. Resolució del concurs  
1. Correspon al director general d'Immigració, per delegació del conseller d'Immigració i Ciutadania d'acord amb l'article segon de l'orde de convocatòria, la resolució del concurs, previ veredicte vinculant del Jurat, una vegada examinats els treballs presentats.  
2. El jurat serà nomenat i presidit pel director general d'Immigració i estarà compost, a més del president, pel responsable de comunicació de la conselleria d'Immigració i Ciutadania, i per cinc membres triats d'entre persones de reconegut prestigi en l'àmbit dels mitjans de comunicació. El secretari del jurat serà el cap d'Àrea d'Immigració, que actuarà amb veu però sense vot.  
3. La fallada del jurat serà inapel·lable, podent declarar-se desert si a criteri del jurat, les obres presentades no s'ajusten a les bases o no reunixen la qualitat suficient.  
4. La no-resolució en termini de les sol·licituds produirà l'efecte desestimatori d'estes.  
5. La resolució es publicarà en el Diari Oficial de la Comunitat Valenciana, d'acord amb el que establix l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena. Premi  
1. Es concedirà un únic premi de 12.500 euros, que podrà presentar-se en qualsevol de les modalitats previstes. A més, es podran concedir mencions honorífiques, sense dotació econòmica, si la qualitat dels treballs presentats i no premiats ho meresqueren, a juí o consideració del jurat.  
2. L'import del premi estarà subjecte a la retenció que establisca la normativa fiscal que s'aplique.  
3. L'entrega del premi tindrà lloc en acte públic que organitzarà la Direcció General d'Immigració, amb presència dels membres del jurat i la persona premiada.  
El pagament de l'import corresponent al premi es realitzarà, a partir de la resolució de concessió, per transferència bancària a nom del beneficiari/a.  
Sisena. Drets sobre les obres  
L'obra premiada serà cedida a la Direcció General d'Immigració, que es reserva el dret a divulgar-la o difondre-la públicament i reproduir-la, sense que per això les persones autores de l'obra, a qui es reconeix la propietat de la seua obra, meriten cap dret  
Setena. Acceptació de les bases  
La participació en el concurs suposa la plena acceptació de les bases.